ANIMALIA ARTICULATA. 
ARACHNOIDEA. 
SCORPIONES 
AFRICANI ET ASIATICI. 
Scorpionum formas non bene cognitas esse, cum primum anno 1820 cum Hemprichio 
Aegyptum intravi statim sensimus et ultra tres illas in splendido gallico opere delineatas plures 
formas mox collegimus. Verum etiam nec species nec genera secundum regulas, quas in scientia 
naturali viri docti antea statuerant, determinare potuimus. Hinc permagnam speciminum copiam 
congessimus et cum harum formarum penitiore cognitione novae systematicae dispositionis et 
geographicae earum distributionis firmiora elementa stabilire studuimus. 
Anno 1822 tractatum de vero numero oculorum apud Scorpiones, cum obvia 
facta aliqua anomalia, vernacula lingua scriptum ex Aegypto misimus et Academiae scien- 
tiarum Berolinensi tradidimus. Anno 1826 egomet systematicam et geographicam Scorpionum 
distributionem communibus nostris observationibus nisam Actis Naturae curiosorum Berolinen- 
sium provulgandam dedi eaque typis expressa et in Volumine anni 1829 edita est. 
Scorpionum systematicum ordinem ab anatomica et subtiliore oculorum observatione lu- 
cratum hunc proposui: 
SCORPIONES. 
Character Familiae: Arachnoidea branchiis instructa et palpis in brachiorum speciem 
productis, nec non abdomine et thorace late concretis insignia; ventre pectinato; abdo- 
mine postico in caudae articulatae speciem attenuato et supra aperturam analem aculeo 
basi turgido, prope apicem perforato, venenoso terminato. 
a) oculis 6 instructi: Scorpii ; c ) oculis 10 instructi: Centruri ; 
b) oculis 8 instructi: Buthi; cl ) oculis 12 instructi: Androctoni. 
Iam ex anatomicis aliquibus observationibus in Africa factis nullam sexus differentiam 
externis characteribus indicari, ideoque externos omnes characteres speciebus distinguendis idoneos 
esse conclusimus. Ita specimina ultra centum ex Europa meridionali, Africa et Asia a nobis 
Berolinum missa ibique denuo a me examinata, 3 generibus et 17 speciebus adscribenda esse 
censui. Ex iisdem speciebus 3 Buthorum generi, 13 Androctonis et unam Scorpiis addidi. 
Fidas formarum icones et descriptiones nunc tradere animus est. 
Hempr. et Eiirenb . Eoertebrala /. Arachnoidea . 
a 
